Here is a page extracted from Wikipedia that may contain CSS, HTML, and a lot of unformatted text.

Title: Federación Aragonesa de Baloncesto
Content: A Federación Aragonesa de Baloncesto, tamién clamato FAB por a suyas sieglas, ye l'organo de gubierno d'o baloncesto aragonés.

Historia 
O suyo orichen estió en a Federación Zaragozana, fundata en os anyos 20 y chermen d'a actual Federación Aragonesa de Baloncesto. En l'anyo 1972, dezaga d'o Campionato Europeo celebrato en Barcelona, o president d'a Federación Espanyola de Baloncesto buscó enfiladors t'a amillorar o nivel d'o baloncesto en o país y se creyó una chunta chestora composata por Julio Descartín, César Osánz, José Luis Rubio y Enrique Sanz Embid.

Ista chunta convocó eleccions t'a presidencia d'a Federación Zaragozana en 1973, en que lo candidato Enrique Sanz Embid venció a o tamién candidato Fernando Medalón. En 1976 José María Escribano Fachal se convirtió en president d'a federación provincial y o suyo periodo coincidió con o desembolique d'o Club Baloncesto Zaragoza y d'a Agrupación Deportiva Baloncesto Femenino Zaragoza, en o baloncesto femenín.

En 1985 a Lei d'Esporte y as competencias sobre esporte en mans d'a Deputación Cheneral d'Aragón, se establió a Federación Aragonesa de Baloncesto (FAB). Bels meses dimpués se convocaron eleccions t'a presidencia d'o nuevo organismo, cuyo único candidato estió Moisés Campos Cacho, esleito con lo emparo d'os clubs de El Olivar, Compañía de María, Salymer y Stadium Casablanca.

Tras a suya renuncia en chulio de 1990, dimpués d'a celebración d'a Final Four en o Príncipe Felipe de Zaragoza, d'a IV Copa Mediterranea en Teruel y d'o Campionato d'Espanya Pasarela; fue sucedito por Pedro Romeo Unzurrunzaga dica 1993, cuan estió esleito Manuel Gómez Calatayud. Iste estió re-esleito dica 2012.

L'actual president ye, dende 2012, Jose Miguel Sierra.

Presidents

Referencias

Vinclos externos 
  Pachina web oficial d'a Federación Aragonesa de Baloncesto

Baloncesto en Aragón
Federacions esportivas d'Aragón